Ne rekomendata por dividataj komputiloj
Ĉu vi forgesis vian pasvorton?
#000001
La jaro 2020 estis malfacila por multaj homoj tra la mondo. Ĉi-jare la junulara asocio TEJO (Tutmonda Esperantista Junulara Organizo) anoncas, ke ĝi volas festi la Zamenhofan Tagon kun speciala ĝojo kaj optimismo.
#000007
Temo de la filmeto: “Mi esperas...”
#000009
TEJO invitas la esperantistojn krei filmetojn por la Zamenhofa tago, kun la temo: “Mi esperas...” Per tiu filmeto, ĝi volas doni al la mondo mesaĝon de espero, en Esperanto!
#000010
Kion vi esperas, por vi, por aliaj homoj, kaj por la mondo? Faru filmeton kaj rakontu al ĉiuj! Krom tio, se vi volas, vi povas ankaŭ rakonti pri vi mem: kie vi troviĝas, kiel vi pasigas la tempon kaj kiel vi festos la Zamenhofan tagon.
#000011
La filmetoj, kiujn vi sendos, estos kunmetitaj en unu grandan filmon, kiun TEJO publikigos okaze de la Zamenhofa Tago. TEJO disvastigos ĝin en ĉiuj siaj sociaj retejoj, por ke ĝi atingu kiel eble plej multe da homoj, kaj ĝi estos projekciita en Esperanto-kluboj kaj dum Esperanto-aranĝoj tra la mondo.
#000012
1- Registru filmeton en Esperanto kun via mesaĝo “Mi esperas...”. La filmeto estu horizontala kaj daŭru ne pli longe ol 30 sekundojn.
#000013
2- Skribu vian mesaĝon kaj traduku ĝin al via nacia lingvo aŭ al via denaska lingvo. (Oni uzos tion por fari subtekstojn.)
#000014
3- Sendu al TEJO la materialon pere de ĉi tiu formularo.
#000015
Se pro iu kialo vi ne sukcesos sendi vian filmeton tiumaniere, skribu al Ariel Palmer aŭ per Telegramo al @arielpalmer
#000016
Kiam TEJO ricevos vian filmeton, ĝi sendos al vi konfirmon. Se vi ne ricevos konfirmmesaĝon ene de kelkaj tagoj, skribu denove!
#000017
Limdato por sendi viajn filmetojn estas la 5-a de decembro 2020.
#000018
Se vi povas, faru la filmeton en 1080p aŭ 720p-kvalito (HD). Purigu la lenson de via poŝtelefono / filmilo antaŭ ol komenci la filmadon, kaj atentu, ke via voĉo estu bone aŭdebla. La filmeto estu horizontala. Se via poŝtelefono / filmilo registras ne tre bonkvalite, tio tute ne gravas, faru kaj sendu la filmeton ĉiuokaze! TEJO volas vian kontribuon je ĉiu ajn kvalito!
#000019
formularo: dokumento, en kiun oni skribas la necesajn detalojn por fari peton aŭ sendi informojn.
#000021
horizontala: iranta de unu flanko al la alia, ne supren aŭ malsupren.
#000022
konfirmo: certigo, ke dokumento aŭ peto estas ricevita.
lenso: vitra disko, uzata ekzemple en fotilo, filmilo aŭ simile, tra kiu oni rigardas la objekton, kiun oni fotos aŭ filmos.
#000023
lim-dato: lasta dato por iu agado, post kiu ĝi ne plu eblos.
optimismo: emo trovi ĉion bona en la vivo kaj ĉiam esperi sukceson kaj feliĉon.
projekcii: sendi filmon aŭ alian luman bildon sur ekranon.
#000024
registri: konservi sonojn (voĉojn aŭ muzikon) aŭ filmi okazaĵon por posta reaŭskultado aŭ rigardado.
sekundo: estas 60 sekundoj en unu minuto.
Telegramo: tuj-mesaĝilo per kiu eblas senpage sendi voĉmesaĝojn, bildojn, filmetojn kaj ĉiajn dosierojn.
#000025
Ne estas komentoj por montri.
#000026
Eblas afiŝi nun kaj registriĝi poste.
Se vi jam havas konton, ensalutu nun por afiŝi uzante ĝin.
#000027
Algluita kiel riĉa teksto. Alglui plat-tekste
#000028
Estas permesate nur 75 emoĝioj.
#000029
Via antaŭa enhavo estas reenmetita. Malplenigi redaktilon
#000031
Ne eblas rekte alglui bildojn. Alŝutu aŭ enmetu bildojn per URL.
#000032
Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondiĉojn por esti uzanto de la retejo.
#000033